CELEX: 62017TN0273
Language: et
Date: 2017-05-08 00:00:00
Title: Kohtuasi T-273/17: 8. mail 2017 esitatud hagi – Quadri di Cardano versus komisjon

10.7.2017   
            
            
               ET
            
            
               Euroopa Liidu Teataja
            
            
               C 221/35
            
         8. mail 2017 esitatud hagi – Quadri di Cardano versus komisjon
   (Kohtuasi T-273/17)
   (2017/C 221/50)
   Kohtumenetluse keel: prantsuse
   
      Pooled
   
   
      Hageja: Alessandro Quadri di Cardano (Schaerbeek, Belgia) (esindajad: advokaadid N. De Montigny ja J.-N. Louis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada individuaalsete maksete haldamise ja maksmise ameti (PMO) 19. juuli 2016. aasta otsus, millega määrati Innovatsiooni ja Võrkude Rakendusametisse (INEA) ametisse asumisel tema individuaalsed maksed, selles osas, milles talle keelduti 16 %-lise kodumaalt lahkumise toetuse maksmisest personalieeskirjade VII lisa artikli 4 alusel ning seetõttu jäeti andmata sellega seotud õigused, eelkõige iga-aastased sõidukulud;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et on eiratud ametnike personalieeskirjade reformile eelneva ajavahemikuga seoses toimunud arutelu ja läbirääkimisi ning eelkõige on rikutud õigustatud ootusi, hageja õiguspärase ootuse põhimõtet ja õiguskindluse põhimõtet ning hageja omandatud õigusi, kuna tema individuaalsete maksete toimiku analüüs on järsku muutunud.
            
         
               2.
            
            
               Teine väide, mis puudutab Belgia õiguse kohast ajutist lepingut, millele komisjon viitas selleks, et põhjendada tema elukoha kindlaksmääramist Belgiasse eraõigusliku tööandja juures töötamise ajal. See väide on jagatud kolme ossa.
               
                           —
                        
                        
                           Esimene väiteosa, mis puudutab võimu kuritarvitamist komisjoni poolt, kui ta püüdis välistada igasuguse alluvussuhte hageja puhul, kui viimane töötas ajutise töötajana, et vabastada ennast rahvusvahelise organisatsiooni heaks töötamise olemasolust, mille tõttu peaks põhimõtteliselt peatama personalieeskirjade VII lisa artikliga 4 nõutud tingimuste analüüsi;
                        
                     
                           —
                        
                        
                           teine väiteosa, et on rikutud õigusnormi, Belgia õigusnorme ajutiste lepingute kohta ning komisjon on hoidunud kõrvale seadusest;
                        
                     
                           —
                        
                        
                           kolmas väiteosa, et on tehtud ilmne hindamisviga, rikutud proportsionaalsuse põhimõtet ja hea halduse põhimõtet.